ailiadi's blog » Σχολικό Έτος 2018-2019 Υπεύθυνη-διδάσκουσα καθηγήτρια: Ηλιάδη Αμαλία, φιλόλογος-ιστορικός (ΠΕ02), Δ/ντρια 5ου ΓΕΛ Τρικάλων «Φιλοσοφία και Τέχνη: Περιγραφή, ανάλυση και φιλοσοφική ερμηνεία εικαστικού έργου τέχνης» (Κείμενα μαθητών/τριών-εκπαιδευτικό υλικό που προέκυψε από τη διδασκαλία του μαθήματος της Φιλοσοφίας)\nΤο βιβλίο της Φιλοσοφίας της Β΄Λυκείου (Αρχές Φιλοσοφίας, Υπουργείο Παιδείας & Θρησκευμάτων, Ινστιτούτο Εκπαιδευτικής Πολιτικής, Ινστιτούτο Τεχνολογίας Υπολογιστών και εκδόσεων «Διόφαντος»,συγγραφείς: Στέλιος Βιρβιδάκης, Βασίλης Καρασμάνης, Χαρινέλα Τουρνά, έκδοση του 2015) είναι, κατά την εκτίμησή μου, φλύαρο, γενικόλογο, γεμάτο ανούσιες- πολλές φορές- λεπτομέρειες, επεξηγήσεις που πλατειάζουν χωρίς να προσφέρουν σαφείς διευκρινήσεις, αλλά επίσης έχει υπέροχα παραθέματα, εύστοχη επιλογή εικαστικού υλικού, ζωγραφικών πινάκων, εικόνων κ.τ.λ. και πολύ ενδιαφέρουσα βιβλιογραφία. Κράτησα λοιπόν για μένα τη βιβλιογραφία, για τους μαθητές/τριές μου προόρισα τα παραθέματα και τους πίνακες, και προσάρμοσα τη διδακτέα ύλη, έτσι ώστε να ενδιαφέρονται για το μάθημα, να εκφράζονται με ζωντάνια και αμεσότητα σε αυτό και να νιώθουν ελεύθεροι να διατυπώσουν τις ιδέες τους για φιλοσοφικά προβλήματα και υπαρξιακές αναζητήσεις ή να εκφράζουν, χωρίς φόβο, εφηβικές αναρωτήσεις. Αυτό το έχουν δηλώσει αρκετές φορές, με λόγια και με πράξεις.\n“Ευαγγελισμός”, Φρα Αντζέλικο\n«Ο Ευαγγελισμός» (1430-1455), είναι ένα από τα μεγαλύτερα έργα του ζωγράφου. Απεικονίζει ίσως το σημαντικότερο γεγονός της Χριστιανικής θρησκείας, τον Ευαγγελισμό της Θεοτόκου, δηλαδή την αναγγελία του αρχαγγέλου Γαβριήλ στην Μαρία πως θα κυοφορήσει τον Υιό του Θεανθρώπου, που θα σώσει την ανθρωπότητα. Το έργο αυτό έχει χαρακτηριστεί από αρκετούς ως φόρος τιμής στον Χριστιανισμό και σήμερα φυλάσσεται στο μουσείο Πράδο της Μαδρίτης.\nΕάν παρατηρήσει κανείς τον πίνακα, ανακαλύπτει από την πρώτη στιγμή τα κρυφά νοήματα που περιέχει. Στο κέντρο του πίνακα είναι τοποθετημένοι οι πρωταγωνιστές της σκηνής: η Θεοτόκος και ο αρχάγγελος Γαβριήλ. Η σκυθρωπή στάση του αρχαγγέλου απέναντι στην Θεοτόκο, δείχνει τον σεβασμό και την ευλάβεια που τρέφει απέναντί της, αλλά και τη σημαντικότητα του γεγονότος που εκτυλίσσεται. Εκείνη δείχνει εμφανώς σαστισμένη, γεγονός που δικαιολογείται και από το νεαρό της ηλικίας της, αλλά ταυτόχρονα ήρεμη, καθώς μια αχτίδα φωτός που πέφτει πάνω της (συμβολίζει το Άγιο Πνεύμα), φαίνεται να την καθησυχάζει και να της δίνει θάρρος. Μπορούμε να υποθέσουμε ότι με αυτό το εύρημα της αχτίδας φωτός ο Φρα Αντζέλικο υπαινίσσεται την παρθενική σύλληψη του Ιησού με τρόπο υπερφυσικό.\nΣτο βάθος διακρίνονται δύο άνθρωποι ( θα μπορούσαν να συμβολίζουν τον Αδάμ και την Εύα), που συνοδεύονται από έναν άγγελο. Βρίσκονται σε έναν ολάνθιστο κήπο, που είναι γεμάτος με καρποφόρα δέντρα και πολύχρωμα λουλούδια ( Ίσως μια αλληγορία με τον Κήπο της Εδέμ).\nΌσον αφορά την ένδυση των προσώπων, ο αρχάγγελος είναι ντυμένος με ένα μανδύα σε απαλό ροζ χρώμα, ενώ υπάρχουν πάνω του και τα γνωστά σε όλους μας φτερά, τα οποία συμβολίζουν την αγιότητα και την αγνότητά του. Η Θεοτόκος φοράει ένα μακρύ ροζ φόρεμα και έναν μπλε μανδύα, με το φωτοστέφανο από πάνω της να συμβολίζει την αγιότητά της. Τα άλλα δυο πρόσωπα φαίνεται να είναι λιτά ντυμένα, όπως ντύνονταν και οι απλοί άνθρωποι της περιόδου εκείνης.\nΗ Θεοτόκος κάθεται πάνω σε έναν θρόνο, μια αλληγορική ίσως εικόνα , η οποία δείχνει το κύρος της από εκείνη την μέρα στον Χριστιανικό κόσμο. Πίσω από αυτήν, υπάρχει μια ανοιχτή πόρτα, η οποία οδηγεί σε ένα μοναστηριακό κελί το οποίο είναι άδειο. Με αυτόν τον τρόπο ο ζωγράφος θέλει να δείξει πως ο Χριστιανικός κόσμος ξεκινά με την άμωμο σύλληψη του Χριστού από την Θεοτόκο. Στους κίονες βλέπουμε περίτεχνα διακοσμητικά σχέδια, καθώς και μια απεικόνιση ενός ιερού προσώπου στον κεντρικό κίονα.\nΓενικότερα, ο ζωγράφος αφήνει να ξεπροβάλλει μια πνευματικότητα, ακόμα και μέσα από τη λιτότητα της συνθέσεως και τον μυστικισμό των μορφών. Η μοναστηριακή αυλή όπου γονατίζει η Παναγία δίνεται πειστικά. Στο έργο του δεν υπάρχει σχεδόν καμία κίνηση, ούτε μας παρέχεται η εντύπωση ότι τα σώματα που βλέπουμε είναι πραγματικά στερεά αντικείμενα. Ήθελε μόνο να παραστήσει το θρησκευτικό θέμα με όλη την ομορφιά και την απλότητά του.\nΚωνσταντίνος Κόκκαλης, μαθητής Β1 τμήματος 5ου Γενικού Λυκείου Τρικάλων\n«Το φιλί» του Γκούσταβ Κλίμτ\nΣτον πίνακα του Κλιμτ φαίνεται έντονα το συναίσθημα του έρωτα. Σε αυτόν απεικονίζεται ένα νεαρό ζευγάρι που είναι αγκαλιασμένο ενώ παράλληλα ο άντρας φιλάει την κοπέλα. Ο ζωγράφος μέσω του πίνακά του προσπαθεί να εκφράσει μια μορφή του έρωτα και της αγάπης. Η αγκαλιά, το φιλί και η αίσθηση των δύο ως ένα σύνολο, ως ζευγάρι , είναι στοιχεία των συναισθημάτων που προσπαθεί να μας μεταδώσει ο καλλιτέχνης μέσα από το έργο του.\nΕμβαθύνοντας στην εικόνα και στον τρόπο με τον οποίο έχουν τοποθετηθεί τα πρόσωπα μπορεί κανείς να παρατηρήσει ότι οι νεαροί βρίσκονται σε ένα χώρο μόνοι τους, απόμερα από τον υπόλοιπο κόσμο. Το γεγονός αυτό δείχνει την αφοσίωση ενός ερωτευμένου στον σύντροφό του αλλά και πιθανότατα την απομόνωσή του από τους γύρω του. Έπειτα, επικεντρώνοντας το βλέμμα μας στα πρόσωπά τους και συγκεκριμένα της κοπέλας διακρίνεται η χαλαρότητα και η\nγαλήνη καθώς η ίδια με κλεισμένα μάτια φαίνεται να απολαμβάνει τη στιγμή. Το ροδοκόκκινο χρώμα που έχει προστεθεί στα μάγουλα του κοριτσιού της προσδίδει μια αθωότητα και φανερώνει την κυριαρχία του σώματός της από δυνατά συναισθήματα. Εστιάζοντας μάλιστα στο σώμα του καθενός διακρίνουμε πολλά στοιχεία. Αρχικά ο άνδρας αγκαλιάζει την κοπέλα και την κρατά στο πρόσωπο με τέτοιο τρόπο που φανερώνεται πως δεν θέλει να φύγει μακριά του. Εκείνη με το χέρι της περασμένο πίσω από το λαιμό του αγοριού και με λυγισμένα γόνατα φαίνεται να έχει αφεθεί ελεύθερη στην αγκαλιά του. Μάλιστα η κλίση του σώματός της μπορεί να συμβολίζει «το λύγισμα» της καρδιάς της από τον έρωτα από τον οποίο διακατέχεται.\nΟ ζωγράφος με τα χρώματα και τα σχήματα που έχει επιλέξει δίνει έμφαση στην πράξη. Ο πίνακας έχει πολύ καλή γεωμετρία αφού έχουν επιλεχθεί μόνο ο κύκλος και το ορθογώνιο για να διακοσμήσουν τα άτομα. Επιλέγοντας το καφέ χρώμα ως φόντο και το κίτρινο να περιβάλλει το ζευγάρι, επικεντρώνει το βλέμμα του θεατή στα πρόσωπα που δρουν και όχι στον τόπο. Ωστόσο το μόνο στοιχείο για τον χώρο στον οποίο βρίσκονται μας το δίνει με το ανθισμένο έδαφος στο οποίο υπερισχύουν τα φανταχτερά χρώματα. Το γεγονός αυτό μας\nπροδίδει την εποχή, άνοιξη, αφού τα άνθη είναι κύριο χαρακτηριστικό της . Η εποχή αυτή συνδέεται με το νόημα που ο καλλιτέχνης αποδίδει καθώς το άνθισμα των λουλουδιών συσχετίζεται με την αρχή μιας σχέσης.\nΕν τέλει αν κοιτάξουμε την εικόνα χωρίς να διεισδύσουμε σε συγκεκριμένα μέρη της, μας δίνει την αίσθηση του παραμυθιού. Ο άνδρας φαίνεται σαν άγγελος που κατέβηκε από τον ουρανό, ενώ η γυναίκα σαν μια νεράιδα που μαγεύει με την ομορφιά της. Όμως αυτό δεν φαίνεται παράδοξο για έναν ερωτευμένο άνθρωπο, αφού παρόμοια αντικρίζει το σύντροφο του και ζει το δικό του παραμύθι.\nΑναστασία Γιαννάκου, μαθήτρια Β1τμήματος 5ου Γενικού Λυκείου Τρικάλων\nΟ πίνακας απεικονίζει μία ομάδα ανθρώπων και στην μέση έναν σκύλο. Γίνεται εύκολα αντιληπτό πως αναπαριστά μια εκδήλωση, αφού φαίνονται κάποιοι άνθρωποι να παίζουν όργανα μουσικής και κάποιοι να χορεύουν. Χρησιμοποιεί θερμά χρώματα τα οποία προκαλούν συναισθήματα ενθουσιασμού, καλής διάθεσης και ζωντάνιας και με τις κατάλληλες σκιάσεις δημιουργείται η αίσθηση του βάθους που μας βοηθάει να ξεχωρίσουμε τους «πρωταγωνιστές» του έργου.\nΑυτοί είναι οι δύο γυναίκες και ο σκύλος, αλλά επίσης μπορούν να θεωρηθούν και ο άντρας που κάθεται πάνω στο τραπέζι μαζί με τον άντρα που παίζει κάποιο όργανο, το όποιο θυμίζει γκάιντα, πάνω στο τραπέζι.\nΗ γυναίκα που βρίσκεται δεξιά είναι στην αγκαλιά ενός άντρα και κρατάει μια σελίδα από ένα βιβλίο που βρίσκεται στερεωμένο στα πόδια της, ενώ η δεύτερη που βρίσκεται δίπλα της παίζει μάλλον πιάνο και φαίνεται να συνομιλεί με το αγόρι που βρίσκεται αριστερά της. Και οι δύο φαίνεται να περνούν καλά και να είναι χαρούμενες. Όσον αφορά τον σκύλο, από το πρόσωπο του και την στάση του δείχνει τρομαγμένος και αυτό μπορεί να οφείλεται στην έντονη μουσική στην οποία παραπέμπει ο πίνακας.\nΟι υπόλοιποι χορεύουν έντονα δείχνοντας πως περνάν καλά. Γενικότερα ο πίνακας δίνει την αίσθηση της γιορτής και με τις στάσεις των απεικονιζόμενων και με την κατάλληλη τεχνοτροπία γίνεται κατανοητό πως περνάν καλά.\nΜαρία Γκόλια , μαθήτρια Β1τμήματος 5ου ΓΕΛ Τρικάλων\n2η Εργασία για το μάθημα της Φιλοσοφίας\nΥπεύθυνη καθηγήτρια κ. Ηλιάδη Αμαλία\nΣχολιασμός της εικόνας -φωτογραφίας : «Ο Πλάτων , ο Πυθαγόρας και ο Σόλων. Νωπογραφία του 16ου αι. από μοναστήρι της Ρουμανίας»\nΗ πρώτη εντύπωση που σχηματίζει ο θεατής, είναι πως πρόκειται για μια εικόνα βυζαντινής τεχνοτροπίας που απεικονίζει Αγίους ή μορφές της Ορθόδοξης Εκκλησίας. Το σχήμα του προσώπου, οι ενδυμασίες, τα άκρα, οι επιγραφές που κρατούν στα χέρια τους παραπέμπουν στο Βυζάντιο. Η ύπαρξη τέτοιων μορφών σε μοναστήρι της Ρουμανίας έχει την εξήγηση στο γεγονός ότι η Ρουμανία είναι μια χώρα κατά βάση με ορθόδοξο δόγμα και ανήκε στη σφαίρα επιρροής του Βυζαντίου. Η παρουσία, λοιπόν, αυτών των μορφών γίνεται έτσι κατανοητή.\nΗ πληροφορία όμως πως οι μορφές αυτές δεν ανήκουν σε κάποιους Αγίους της Ορθόδοξης Εκκλησίας, αλλά πως είναι ο Πλάτωνας, ο Πυθαγόρας και ο Σόλωνας μας γεμίζει με έκπληξη, απορία και θαυμασμό ταυτόχρονα. Αν παρατηρήσουμε καλύτερα τις μορφές , θα δούμε πως δεν υπάρχει στο κεφάλι τους φωτοστέφανο, αλλά κορώνα. Αυτό ίσως θέλει να τονίσει τις γνώσεις και την μόρφωση που είχαν αυτοί οι τρεις άντρες σε μεγάλο βαθμό. Πάνω από την κορώνα του ενός υπάρχει ένα φέρετρο με έναν γυμνό νεκρό που πιθανότατα μας παραπέμπει στην ματαιότητα των εγκοσμίων.\nΤο ερώτημα που μας έρχεται στο νου είναι γιατί να υπάρχουν εκεί, σε μοναστήρι της Ρουμανίας, δύο κορυφαίοι Έλληνες φιλόσοφοι κι ένας φημισμένος νομοθέτης; Με δεδομένο ότι τα μοναστήρια ήταν και χώροι μελέτης είναι ελάχιστα πιθανό να βρίσκονται εκεί από λάθος. Θα πρέπει λοιπόν να αιτιολογήσουμε την ύπαρξή τους με βάση τη σχέση ανάμεσα στον Αρχαίο Ελληνικό κόσμο και πολιτισμό, με τον Χριστιανισμό.\nΟι Χριστιανοί αρχικά έγραφαν και εναντιώνονταν στους Εθνικούς και στη φιλοσοφία των εθνικών. Ωστόσο από τους πρώτους ακόμα αιώνες χρησιμοποίησαν την πλατωνική και στωική παράδοση. Ήδη από τον 6ο αιώνα π.Χ μεγάλοι Έλληνες φιλόσοφοι μίλησαν για έναν Θεό και προετοίμασαν, κατά κάποιον τρόπο, την έλευση του Χριστιανισμού, καθώς καλλιέργησαν τις μονοθεϊστικές αντιλήψεις και βοήθησαν να γίνουν ευκολότερα αποδεκτές. Ενώ, όπως αναφέρθηκε, αρχικά οι Χριστιανοί ήταν αρνητικοί απέναντι στη φιλοσοφία, υπήρξαν και σημαντικοί Χριστιανοί, όπως ο Μέγας Βασίλειος, που κράτησαν διαφορετική, πιο μετριοπαθή στάση και άλλοι που υποστήριξαν την αξία της φιλοσοφίας, όπως ο Ιουστίνος και ο Κλήμης ο Αλεξανδρεύς. Δέχονταν πολλές από τις θέσεις των φιλοσόφων, όπως ο Θεός δημιουργός του κόσμου, ή η αθανασία της ψυχής. Απέρριπταν όμως άλλες, όπως η αιωνιότητα του κόσμου και ο αθεϊσμός.\nΨάχνοντας στο διαδίκτυο θα δούμε πως και σε άλλα μοναστήρια σε διάφορα μέρη της Ελλάδας υπάρχουν ανάλογες τοιχογραφίες και εικόνες, όπως για παράδειγμα στην Ιερά Μονή του Μεγάλου Μετεώρου, στη Σύρο, στη Μεγίστη Λαύρα, στο Βατοπαίδι του Αγίου Όρους και αλλού.\nΟ θρησκειολόγος Λεωνίδας Φιλιππίδης στο βιβλίο του » Ιστορία της εποχής της Καινής Διαθήκης», αναφέρει αποσπάσματα της Ορφικής διδασκαλίας, αλλά και άλλων φιλοσόφων στα οποία γίνεται λόγος για τον Έναν Θεό.\nΥπήρχε επομένως ισχυρή μονοθεϊστική παράδοση από τα αρχαία χρόνια στον ελληνικό κόσμο. Αρκετοί αρχαίοι Έλληνες σοφοί θεωρούνταν προ Χριστού χριστιανοί και προφήτες του αρχαίου κόσμου. Ονομάστηκαν έτσι γιατί με την » σπερματική τους αλήθεια» προετοίμασαν την είσοδο του Χριστιανισμού στην ιστορία.\nΌλα αυτά μας βοηθούν να κατανοήσουμε, να αντιληφθούμε και να θεωρήσουμε λογική την ύπαρξη τέτοιων αρχαίων μορφών στις χριστιανικές απεικονίσεις, όπως του Πλάτωνα , του Πυθαγόρα και του Σόλωνα σε μοναστήρι της Ρουμανίας κατά τον 16ο αιώνα.\nΚοντοκλώτσης Χρήστος, μαθητής 5ου ΓΕΛ Τρικάλων, Τμήμα Β1\nΤο ψηφιδωτό της Σχολής του Πλάτωνα, ή ψηφιδωτό των Επτά Φιλοσόφων, ή του Κύκλου Του Πλάτωνα, όπως είναι περισσότερο γνωστό, ανακαλύφθηκε το 1896 σε αρχαιολογικές ανασκαφές στο Ηράκλειο (Ερκολάνο) της Καμπάνιας κοντά στην Πομπηία. Ο καλλιτεχνικός χαρακτήρας του ψηφιδωτού τοποθετείται στην ελληνιστική εποχή, και συγκεκριμένα το πρότυπο του μωσαϊκού ανάγεται στον 3ο αιώνα π.Χ. Φιλοξενείται σήμερα στο Εθνικό Αρχαιολογικό Μουσείο της Νάπολης.\nTo ψηφιδωτό είναι κατά προσέγγιση τετράγωνο. Η σκηνή παριστάνει επτά μορφές γενειοφόρων ανδρών μεγάλων σε ηλικία οι οποίοι κάθονται σε μια εξέδρα και συνομιλούν μεταξύ τους. Πίσω τους απεικονίζεται ένα ρολόι το οποίο είναι τοποθετημένο επάνω σε έναν κίονα, καθώς και ένα δέντρο, του οποίου η παρουσία παραπέμπει σε φιλοσοφικό κήπο. Αριστερά υπάρχουν δυο κίονες με επιστήλιο και στο βάθος δεξιά διακρίνουμε την κορυφή ενός λόφου η βράχου, περιτοιχισμένου. Θα μπορούσαμε να υποθέσουμε ότι στην κορυφή του λόφου αυτού βρίσκεται η Ακρόπολη. Εάν δεχτούμε τη υπόθεση αυτή τότε ο χώρος της συγκέντρωσης είναι πιθανότατα η Αθήνα και μάλιστα απεικονίζεται η Ακαδημία του Πλάτωνα.\nΑπό τις επτά μορφές του ψηφιδωτού οι έξι είναι μαθητές και η μια είναι ο ίδιος ο Πλάτων. Ο Πλάτων θα μπορούσε να είναι ο τρίτος άνδρας από τα αριστερά, δηλαδή αυτός που είναι ακριβώς κάτω από το δέντρο. Η θέση του φαίνεται να προεξάρχει καθώς βρίσκεται στη μέση της ομάδας αλλά και στη μέση ολοκλήρου του ψηφιδωτού. Το ένδυμά του είναι σκοτεινού χρώματος και έλκει το βλέμμα του θεατή, αντίθετα με τα ενδύματα των περισσότερων από τις υπόλοιπες μορφές, τα οποία είναι πιο ανοιχτόχρωμα.\nΕπιπλέον, σε αντίθεση με τους υπόλοιπους ανθρώπους που τον περιβάλλουν και δείχνουν σκεπτικοί, ο Πλάτωνας φαίνεται να μιλάει, η ίσως να διδάσκει. Διακρίνουμε, επίσης, ότι κρατάει στο χέρι του ένα ραβδάκι και δείχνει με αυτό προς την υδρόγειο σφαίρα που είναι τοποθετημένη στο έδαφος μέσα σε ένα πλαίσιο.\nΕκτός από τον Πλάτωνα όμως, φαίνεται να μιλάει και ο πρώτος άνδρας από αριστερά ο οποίος φοράει μια ανοιχτόχρωμη κίτρινη ενδυμασία και έλκει και αυτός το ενδιαφέρον των υπολοίπων. Ο άνδρας που είναι δίπλα του, ο οποίος φορεί επίσης ένα κίτρινο ένδυμα, φαίνεται να τον ακούει προσηλωμένος κρατώντας στα χεριά του έναν πάπυρο. Παράλληλα, ο πρώτος άνδρας από δεξιά, ο οποίος φορεί ένα άσπρο ένδυμα, παρουσιάζεται να ακούει και αυτός με προσοχή τα λεγόμενα του άνδρα από αριστερά, κρατώντας και αυτός στα χέρια του έναν πάπυρο. Αντίθετα, ο δεύτερος, ο τρίτος και ο τέταρτος άνδρας από δεξιά, οι οποίοι φοράν όλοι πιο σκουρόχρωμες ενδυμασίες, φαίνεται να δίνουν περισσότερο προσοχή στα όσα λέει ο Πλάτωνας, καθώς είναι στραμμένοι προς το μέρος του.\nΗ Ακαδημία που ίδρυσε ο Πλάτων στην Αθήνα το 387 π.Χ. θεωρείται το πρώτο πανεπιστήμιο του κόσμου. Ο Πλάτων ίδρυσε την Ακαδημία αμέσως μετά το πρώτο ταξίδι του στις Συρακούσες και ήταν ο επικεφαλής της μέχρι τα γεράματά του.\nΟι μαθητές ήταν νέοι και νέες και πολλοί ήταν οικότροφοι. Ο Πλάτων παρέδιδε μαθήματα προφορικά και οι μαθητές του κρατούσαν σημειώσεις. Διδάσκονταν όλες οι επιστήμες , θεωρητικές και θετικές. Ο Πλάτων έκανε διαλέξεις σε κλειστό κύκλο μαθητών αλλά και στο ευρύ κοινό, με σκοπό να μορφωθούν οι πολίτες και να μην παραπλανούνται από τους Σοφιστές που παρίσταναν ότι τα γνωρίζουν όλα. Η Ακαδημία είχε και μια βιβλιοθήκη η οποία περιελάμβανε τα προσωπικά βιβλία του Πλάτωνα, αντίγραφα από τα έργα που είχε γράψει ο ίδιος και οι μαθητές του, και μερικά έργα του Αριστοτέλη. Η βιβλιοθήκη της Ακαδημίας ήταν η πρώτη οργανωμένη βιβλιοθήκη ανώτατου ιδρύματος σε όλο τον κόσμο.\nΕυαγγελία Κολώνα, μαθήτρια Β1 Τμήματος 5ου ΓΕΛ Τρικάλων\n5ο Λύκειο Τρικάλων – Τμήμα Β1\nΘεσσαλονίκη, οι Άγιοι Απόστολοι, 1312-1315. Αντιπροσωπευτικό δείγμα παλαιολόγειας εκκλησιαστικής αρχιτεκτονικής.\nΗ φωτογραφία αφορά έναν σπουδαίο βυζαντινό ναό της Θεσσαλονίκης. Στη θέα του αποκτούμε έναν συνδυασμό οπτικών εντυπώσεων, ανάσυρσης ιστορικών γνώσεων και δημιουργίας συναισθημάτων.\nΣε ό,τι αφορά τις οπτικές εντυπώσεις, αυτές εκπορεύονται από το εμφανές μεγαλείο ενός μνημείου της βυζαντινής εποχής. Δεν είναι τυχαίο μάλιστα το γεγονός ότι ο ναός είναι διεθνώς αναγνωρισμένος ως μνημείο παγκόσμιας κληρονομιάς της UNESCO.\nΑπό την περίτεχνη αρχιτεκτονική του φαίνεται ότι χτίστηκε σε εποχή ακμής της βυζαντινής αυτοκρατορίας, ενώ ακολουθεί την καλλιτεχνική παράδοση της Κωνσταντινούπολης.\nΙδιαίτερη εντύπωση προκαλεί η πλούσια διακόσμησή του από πλίνθινα στοιχεία. Ο ναός είναι σύνθετος, με αναλογίες εξαιρετικά αρμονικές, πλούσιο διάκοσμο, έντονη αποτύπωση συναισθημάτων και αίσθηση της 3ης διάστασης.Ο ναός επίσης δημιουργεί στη σκέψη του θεατή και συνειρμούς σε επίπεδο συμβόλων, όπως οι καμάρες, οι μεγάλες φωτεινές επιφάνειες, το σταυροειδές σχήμα, και ιδιαίτερα ο επιμήκης τρούλλος που θαρρεί κανείς ότι δείχνει τον ουρανό.\nΣε ότι αφορά την ιστορική και πολιτιστική διάσταση του ναού, αυτή είναι ιδιαίτερα έντονη, καθώς αυτός ταυτίζεται με την εξαιρετικά πλούσια βυζαντινή κληρονομιά της Θεσσαλονίκης. Έτσι, δημιουργεί ένα ιδιαίτερα ισχυρό στοιχείο ταυτότητας για τους κατοίκους της πόλης, το οποίο μάλιστα ενισχύεται και από τη λαϊκή παράδοση.\nΜάλιστα, η επωνυμία του ναού «Άγιοι Απόστολοι» είναι γνωστή από τον 19ο αιώνα και οφείλεται στη λαϊκή δοξασία περί κάλυψης του ναού με 12 θόλους που συμβολίζουν τους 12 Αποστόλους.\nΣε ό,τι αφορά την ιστορική διάσταση, αυτή αφορά προφανώς ένα από τα πιο ένδοξα και ηρωικά κομμάτια του παρελθόντος του λαού μας, την ύστερη βυζαντινή – παλαιολόγεια περίοδο.Κατά τη διάρκεια της περιόδου αυτής η βυζαντινή αυτοκρατορία γνώρισε περιόδους ακμής και μεγαλείου, κατά τις οποίες άνθισε η αρχιτεκτονική, δημιουργώντας είτε μνημειακές κατασκευές, είτε μικρά αριστουργήματα όπως ο ναός στον οποίο αναφερόμαστε. Γνώρισε όμως και περιόδους ισχυρής πολιτικής, οικονομικής και κυρίως κοινωνικής κρίσης, που οδήγησαν τελικά στην πτώση μιας κραταιάς για μία ολόκληρη χιλιετία αυτοκρατορίας.\nΣε ότι αφορά τα συναισθήματα, το κυρίαρχο που δημιουργεί η θέα του ναού στην πλειοψηφία του λαού μας είναι προφανώς το θρησκευτικό, καθώς η ορθόδοξη χριστιανική πίστη κατέχει εξέχουσα θέση στην ελληνική κοινωνία.\nΑς μη ξεχνούμε ότι ο χριστιανισμός αποτέλεσε το ισχυρό ενοποιητικό στοιχείο του ελληνικού λαού από την εποχή του Μεγάλου Κωνσταντίνου έως και σήμερα με μορφές όπως οι Άγιοι Παίσιος, Πορφύριος, Ιάκωβος, ενώ ο ναός είναι για τον χριστιανό το καταφύγιό του.Επίσης δημιουργούνται συνδυαστικές σκέψεις και για άλλους παρεμφερείς θρησκευτικούς τόπους όπως το λίκνο της ορθοδοξίας, το Άγιο Όρος, τα Μετέωρα, και φυσικά το αριστούργημα του Ιουστινιανού, την Αγία Σοφία.\nΆλλα συναισθήματα που δημιουργούνται στο θεατή, είναι αυτό της προσπάθειας «αναλογισμού» του ιστορικού παρελθόντος, της προσπάθειας αναπαράστασης στο νου των συνθηκών της εποχής που χτίστηκε ο ναός και φυσικά του θαυμασμού και της αίσθησης υπερηφάνειας για τα έργα των προγόνων μας.\nΜε λίγα λόγια, σε αυτόν το ναό, η αρχιτεκτονική, η ιστορία, η παράδοση, ο πολιτισμός και η θρησκευτική πίστη δημιουργούν ένα συνδυασμό οπτικών αναπαραστάσεων, μνήμης και συναισθημάτων.\nΟ κοινός παρονομαστής και το αποτέλεσμα όλων αυτών είναι η ενίσχυση της ταυτότητας της Θεσσαλονίκης, ως της σπουδαιότερης σε βυζαντινή κληρονομιά πόλης της Ελλάδας.\nΤα καρπούζια του Κ. Τσόκλη\nΟ Κώστας Τσόκλης είναι Έλληνας εικαστικός καλλιτέχνης. Γεννήθηκε στην Αθήνα το 1930. Σπούδασε στην Ανώτατη Σχολή Καλών Τεχνών έως το 1954. Από το 1957 – 1960 συνέχισε τις σπουδές του στη Ρώμη με υποτροφία του Ι.Κ.Υ. Το έργο του απέκτησε διεθνή απήχηση από τα τέλη της δεκαετίας του 1960 όταν άρχισε να εκθέτει τα προοπτικά «Αντικείμενα». Από τότε συνέχισε να πειραματίζεται συστηματικά με διάφορα μέσα έκφρασης, τη ζωγραφική, τη γλυπτική, το σχέδιο, τη φωτογραφία, τις κατασκευές, το βίντεο, την performance, το φως και τον ήχο, αναζητώντας νέους τρόπους προσέγγισης των αντικειμένων της φύσης, των μύθων αλλά και των κοινωνικών προβλημάτων.\nΈνα από τα μεγαλύτερα έργα τέχνης του Κ. Τσόκλη είναι τα λεγόμενα «Καρπούζια» που απεικονίζονται στη διπλανή εικόνα. Οι θεατές παρατηρώντας την εικόνα διακρίνουν τόνους σπασμένων καρπουζιών καθώς και δύο άθικτα καρπούζια στην άκρη της εικόνας. Αυτό ίσως το κάνει ο καλλιτέχνης έτσι ώστε να γίνεται πιο εύκολα αντιληπτό για το τί ακριβώς απεικονίζεται. Επιπλέον, το έντονο κόκκινο του πίνακα φανερώνει έναν αυθορμητισμό, έναν κίνδυνο, μία επιθετικότητα, αποτελώντας το χρώμα της δράσης και της ενεργητικότητας.\nΚατά τη γνώμη μου, η εικόνα των σπασμένων καρπουζιών φανερώνει μια επιθετικότητα, ένα επαναστατικό κίνημα, πιθανόν που αντιτίθεται σε ένα πολιτικό καθεστώς ή σε ο,τιδήποτε άλλο απασχολεί την κοινωνία. Παράλληλα, το σπάσιμο των καρπουζιών μπορεί να απεικονίζει τον θυμό και τον εκνευρισμό. Τα συναισθήματα που προκαλούνται στους θεατές είναι πρώτα απ’ όλα ο ενθουσιασμός εξαιτίας των έντονων χρωμάτων. Χαρίζει δύναμη, διεγείρει αλλά και εκνευρίζει. Δεν είναι τυχαίο που ο θυμός αναπαρίσταται με κόκκινο χρώμα. Το χρώμα αυτό που απεικονίζεται και στον πίνακα αυξάνει τη θέληση για ζωή, ενώ προκαλεί ζεστασιά, χαρά και διευκολύνει την έκφραση των αισθημάτων. Ακόμα η απεικόνιση των σπασμένων καρπουζιών ωθεί τους θεατές να επαναστατούν για τον άδικο τρόπο ζωής, την ανισότητα, τη βία και για άλλα κοινωνικά, πολιτικά ή εργατικά ζητήματα.\nΕν κατακλείδι, στο έργο αυτό τέχνης με την πρώτη ματιά ο θεατής δεν εκδηλώνει απευθείας ένα ενδιαφέρον, σε περίπτωση, όμως, που επικεντρώσει την προσοχή του και εστιάσει περισσότερο θα αντιληφθεί πως κρύβεται ένα βαθύτερο νόημα, προσπαθώντας ο καλλιτέχνης-ζωγράφος να διαπεράσει σημαντικά μηνύματα.\nΒασιλική Γράβαλου, μαθήτρια Β1 τμήματος 5ου ΓΕΛ Τρικάλων\nΝοσταλγία (1940) Ρενέ Μαγκρίτ\nΟ παραπάνω πίνακας του 1940 ονομάζεται »Νοσταλγία’ ‘(Homesickness) και είναι μια από τις πολλές δημιουργίες του Ρενέ Μαγκρίτ. Ο Μαγκρίτ αρχικά σκέφτηκε να ονομάσει αυτή τη ζωγραφική του »Εμμηνόπαυση» (Menopause) αλλά ο τελικός του τίτλος είναι »Le Mal du Pays ».\nΕξετάζοντας οπτικά τον πίνακα βλέπουμε ότι υπάρχει ένας άντρας με μαύρα φτερά, ένα λιοντάρι, μια γέφυρα και μια λάμπα. Ο πίνακας είναι σουρεαλιστικός, δημιουργήθηκε στις Βρυξέλλες πριν τον πόλεμο και είναι ελαιογραφία.\nΤο όνομα του λιονταριού στην ιστορία προέρχεται από το αρχαίο ελληνικό λέων από το ρήμα λύω-λέω που σημαίνει διαλύω σε πολλά μέρη και είναι σύμβολο δύναμης. Όμως το λιοντάρι στην εικόνα φαίνεται ήρεμο και τιθασευμένο καθώς κάθεται δίπλα στον άνθρωπο. Περιέργως ο «βασιλιάς της ζούγκλας» δεν απειλεί αλλά κοιτάζει μακριά χωρίς ενδιαφέρον. Μετά από λίγη έρευνα για την ζωή του Μαγκρίτ έγινε φανερό ότι το λιοντάρι αντιπροσωπεύει τη Ζορζέτ, την αγαπημένη του σύζυγο που ήταν το μόνο πρόσωπο που είχε στη ζωή του αφού η μητέρα του αυτοκτόνησε όταν ήταν 14 ετών και ο πατέρας του πέθανε το 1928 από διαβήτη. Έξι ή επτά χρόνια αργότερα όταν ο Μαγκρίτ άφησε το σπίτι του στις Βρυξέλλες, πήγε στα ταξίδια του στο Λονδίνο για να επισκεφθεί τον Edward James και τον ELT Mesens να προετοιμαστεί για τις εκθέσεις του. Ο Μαγκρίτ άρχισε να ασχολείται με το νεαρό σουρεαλιστικό μοντέλο γνωστό ως «Surrealist Phantom» του 1936, την Sheila Legg. Σύμφωνα με μια πηγή: «Ο Μαγκρίτ, στην πραγματικότητα, την ερωτεύτηκε.» Ο Μαγκρίτ δεν ήθελε να βλάψει τη Ζορζέτ ή να προκαλέσει υποψίες , έτσι κανόνισε με τον φίλο του, τον Παύλος Κόλιντ , έναν βέλγο σουρεαλιστή ποιητή, να περάσει χρόνο με τη Ζορζέτ ώστε να είναι ασφαλής … Αποδείχθηκε όμως ότι ενώ ο Μαγκρίτ ήταν μακριά, η Ζορτζέτ και ο Παύλος Κόλιντ εμπλέκονταν ρομαντικά. Η Ζορτζέτ σε ένα σημείο ζήτησε από τον Ρενέ διαζύγιο. Όπως απεικονίζεται στον πίνακα οι δύο χωρίζουν, δεν ενδιαφέρονται ο ένας για τον άλλον, ενώ ο Μαγκρίτ σκέφτεται τη θλίψη και τον πόνο του.\nΟ άνδρας με τα μαύρα αγγελικά φτερά που γέρνει προς την γέφυρα, κοιτάζει τον ορίζοντα. Από την στάση του σώματός του φαίνεται θλιμμένος, προβληματισμένος και δυσαρεστημένος. Φαίνεται να νοσταλγεί αλλά ταυτόχρονα ίσως να απαρνιέται την ζωή και να ψάχνει σωτηρία έχοντας αυτοκτονικές τάσεις. Ίσως να είναι ένας έκπτωτος άγγελος που να νοσταλγεί τον παράδεισο ή μια ψυχή που περιπλανιέται σε αυτό το κόσμο χωρίς να βρίσκει διέξοδο. Στην πραγματικότητα είναι ο ίδιος ο ζωγράφος. Είναι ένας ταλαιπωρημένος Μαγκρίτ ως άγγελος. Ο Μαγκρίτ είχε το θάρρος και την ειλικρίνεια να ζωγραφίσει τον εαυτό του στο χείλος της καταστροφής. Έχασε τα δύο πράγματα που του «στοίχιζαν» -αποτίμησαν περισσότερο στη ζωή του, τη σύζυγό του και το σπίτι του. Αυτός ο πίνακας είναι από τους λίγους πίνακές του που διαψεύδουν τα ίδια του τα λεγόμενα σε σχέση με την τέχνη του :\nΑυτή την φορά ο πίνακας του σήμαινε κάτι, και σήμαινε πολλά για τον ίδιο. Είναι ο πόνος και η νοσταλγία που νιώθει απεικονισμένα με χρώματα και σχέδια σε ένα φύλο χαρτί.\nΟ ουρανός είναι ο μισός πίνακας. Φωτίζει τον ίδιο τον πίνακα με ένα ζεστό πορτοκαλί χρώμα της ανατολής ή της δύσης του ηλίου. Το πορτοκαλί του ουρανού σημαίνει την αρχή και το τέλος της ημέρας. Ίσως ο ζωγράφος το επέλεξε για να σημάνει την αρχή ή το τέλος μιας περιόδου της ζωής του. Ίσως με αυτή την επιλογή του χρώματος να κάνει μια δήλωση για τον ίδιο του τον εαυτό. Μια υπόσχεση και μια υπενθύμιση για το μέλλον. Το πορτοκαλί χρώμα είναι χρώμα που συμβολίζει την ζεστασιά και την ωριμότητα, θεωρείται ότι χαρίζει φυσική ευεξία και πνευματική τόνωση και ότι λειτουργεί ως αντικαταθλιπτικό.\nΣτο ταρώ, η κάρτα γέφυρας σημαίνει πρόοδο, συνδέσεις και σταθερότητα. Συχνά οι άνθρωποι βλέπουν τις γέφυρες ως τον μόνο τρόπο να φτάσουν σε έναν προορισμό και ως εκ τούτου οι γέφυρες είναι ένας τρόπος για να ξεπεραστούν τα εμπόδια. Οι γέφυρες αντιπροσωπεύουν επίσης μεταβάσεις. «Η διέλευση από πάνω» είναι ένας ευφημισμός για τη λήψη αυτού του ταξιδιού από τη ζωή στο θάνατο. Ίσως αυτός είναι και ο λόγος για τον οποίο πολλοί άνθρωποι χρησιμοποιούν γέφυρες όταν έχουν κάνει την ατυχή απόφαση να τερματίσουν τη ζωή τους και ίσως γι’ αυτό, το μέρος που διάλεξε ο Μαγκρίτ για να απεικονίσει τον ίδιο στον πίνακά του ήταν μια γέφυρα.\nΤα συναισθήματα που νιώθω εγώ κοιτάζοντας τον πίνακα πιστεύω πως είναι τα συναισθήματα που ήθελε ο Μαγκρίτ να νιώσει κάθε θεατής, νοσταλγία και μελαγχολία. Ένα μικρό τσίμπημα στην καρδιά που σε κάνει να σκεφτείς ο,τιδήποτε σου λείπει. Σου φέρνει αναμνήσεις στο μυαλό από εικόνες, εμπειρίες, αισθήσεις που θες να γυρίσεις πίσω τον χρόνο για να τις ξαναζήσεις. Σε μερικούς πιθανόν να φέρνει θλίψη στην σκέψη ότι δεν μπορούν να ξαναζήσουν τις ωραίες στιγμές που τόσο επιθυμούν αλλά με λίγη παραπάνω σκέψη θα πρέπει ο καθένας να είναι ευγνώμων γι’ αυτά που έχει ζήσει και να περιμένει με υπομονή αυτά που θα ζήσει στο μέλλον. Γι’ αυτό κοιτάζοντας τον πίνακα θα πρέπει να εμβαθύνει κανείς στο αίσθημα που προσδίδει για να ανακαλύψει τι σημαίνει για τον ίδιο η νοσταλγία.\nΟ πίνακας διηγείται μια ιστορία. Την ιστορία του Μαγκρίτ. Ο ίδιος με τον πίνακά του επιβεβαιώνει τις βασικές αρχές του σουρεαλισμού : Αποδέσμευση από κάθε μορφή λογικής, αυτοματισμός της σκέψης και απελευθέρωση της φαντασίας…\nΓεωργαλά Μαρία Χριστίνα (Μαριτίνα), μαθήτρια Β1 τμήματος 5ου ΓΕΛ Τρικάλων\n«Ευαγγελισμός της Θεοτόκου»-Περιγραφή της εικόνας\nΑ) Ο αρχάγγελος Γαβριήλ. Είναι ο «πρωτοστάτης άγγελος», ο αγγελιοφόρος του Θεού, που έφερε στην αγνή κόρη της Ναζαρέτ το χαρμόσυνο μήνυμα. Η στάση του σώματός του εκφράζει τη χαρά που έφερε το άγγελμά του. Παρόλο που ο αρχάγγελος βρίσκεται στο έδαφος, παρουσιάζεται με ορμή κίνησης, όπως άλλωστε μαρτυρεί το άνοιγμα των ποδιών του. Στον Ευαγγελισμό της Μονής Δαφνίου η στάση του αγγέλου δίνει με αριστουργηματικό τρόπο την εντύπωση πως η πτήση του δεν έχει τελειώσει, καθώς μιλάει στη Θεοτόκο. Ο Γαβριήλ με το αριστερό του χέρι κρατεί σκήπτρο, που συμβολίζει τον αγγελιοφόρο και όχι κρίνο, όπως μάς έχει συνηθίσει η δυτική ζωγραφική. Το δεξί του χέρι απλώνεται με βίαιη κίνηση προς τη Θεοτόκο σε σχήμα ομιλίας. Βοά σ’ αυτήν κατά το γνωστό τροπάριο «ποιον σοι εγκώμιον προσαγάγω επάξιον; τι δε ονομάσω σε; απορώ και εξίσταμαι. Διο, ως προσετάγην (=διατάχτηκα), βοώ σοι, Χαίρε η Κεχαριτωμένη».\nΒ) Η Θεοτόκος. Η Μητέρα του Θεού είναι η «κεχαριτωμένη», η ευλογημένη μεταξύ των γυναικών. Η βυζαντινή εικόνα του Ευαγγελισμού την παρουσιάζει άλλοτε να κάθεται στο θρόνο της και άλλοτε όρθια. Στην περίπτωση που η Θεοτόκος εικονίζεται καθισμένη, η εικόνα υπογραμμίζει την υπεροχή της απέναντι στον αρχάγγελο. Στην Εκκλησία μας υμνούμε, ως γνωστό, τη Θεοτόκο ως «την τιμιωτέραν των Χερουβίμ και ενδοξοτέραν ασυγκρίτως των Σεραφείμ» (των αγγελικών δηλαδή ταγμάτων). Εδώ ο αγιογράφος είναι και συνεπής στο απόκρυφο κείμενο. Το Πρωτοευαγγέλιο του Ιακώβου γράφει πως η Παναγία «πήρε την πορφύρα, κάθησε στο θρόνο της και την έγνεθε. Και κείνη τη στιγμή στάθηκε μπροστά της ένας Άγγελος». Σ’ άλλες εικόνες η Θεοτόκος είναι όρθια. Με τη στάση αυτή ακούει, κατά κάποιο τρόπο, καλύτερα το θείο μήνυμα.\nΗ εμφάνιση, πρώτα, του αρχαγγέλου και ο χαιρετισμός του, τάραξαν τη Θεοτόκο. Το αδράχτι με το νήμα που σύμφωνα με την παράδοση (Πρωτοευαγγέλιο του Ιακώβου) κρατούσε στο χέρι της, έπεσε από το φόβο της. Βυθίστηκε σε σκέψεις. Σκεπτόταν τη σημασία του αγγελικού χαιρετισμού. Δεν αμφιβάλλει, δεν απιστεί στη διαβεβαίωση του αρχαγγέλου ότι θα γίνει Μητέρα του Θεού, μόνο με φρόνηση ρωτάει «Πώς έσται μοι τούτο, επεί άνδρα ου γινώσκω;». Εδώ η Θεοτόκος διαφέρει από την Εύα. Εκείνη παρασύρθηκε από τον εγωισμό της και δέχτηκε ανεξέταστα όσα ο σατανάς της πρότεινε. Η Θεοτόκος, αντίθετα, στολισμένη με ταπεινοφροσύνη και υπακοή στο θέλημα του Θεού, ζητάει να μάθει με ποιο τρόπο θα πραγματοποιηθούν τα λόγια του αγγελιοφόρου του Θεού. Όταν όμως ο αρχάγγελος τη διαβεβαίωσε πως όλα θα γίνονταν με τη χάρη του Αγίου Πνεύματος και τη δύναμη του Θεού (το μαρτυρούν το τμήμα του κύκλου και οι ακτίνες που εκπέμπονται από αυτό στο πάνω μέρος της εικόνας), εκείνη ολόψυχα και ανεπιφύλακτα συγκατατέθηκε, «ιδού η δούλη Κυρίου, γένοιτό μοι κατά το ρήμα σου». Στο δοξαστικό των αποστίχων του εσπερινού της εορτής, η Εκκλησία μας δίκαια ψάλλει «Άγγελος λειτουργεί τω θαύματι, παρθενική γαστήρ τον Υιόν υποδέχεται Πνεύμα Άγιον καταπέμπεται, Πατήρ άνωθεν ευδοκεί και το συνάλλαγμα (=συμφωνία) κατά κοινήν πραγματεύεται βούληση, την επιθυμία, τη συμφωνία μεταξύ του Θεού και της Παρθένου, Πλάστη και πλάσματος, γιατί «η σάρκωσις του Λόγου ήτο έργον όχι μόνον του Πατρός και της Δυνάμεώς Του και του Πνεύματος… αλλά και της θελήσεως και της πίστεως της Παρθένου» (άγιος Νικόλαος Καβάσιλας, «Η Θεομήτωρ», σ. 134).\n* Άντλησα αρκετές πληροφορίες από το διαδίκτυο.\nΓΕΩΡΓΟΥΛΑΣ ΓΙΑΝΝΗΣ, μαθητής Β1 τμήματος 5ου ΓΕΛ Τρικάλων\nΟ Όσιος Λουκάς, Βοιωτία,11ος αιώνας.\nΗ μονή του Οσίου Λουκά είναι άλλο ένα μέρος της Ελλάδας που αξίζει να επισκεφτεί κάποιος, καθώς η ομορφιά που εκπέμπει αυτό το μοναστήρι είναι μοναδική και εκπλήσσει κάθε επισκέπτη. Το φυσικό τοπίο δεν έχει αλλοιωθεί από οικιστική ή άλλη δραστηριότητα και διατηρεί την αυθεντικότητά του. Αναλυτικότερα, η μονή του Οσίου Λουκά είναι χτισμένη τον 11ο αιώνα και σε υψόμετρο 430 μέτρα στις δυτικές υπώρειες του Ελικώνα στο Στείρι Βοιωτίας. Αποτελεί ένα από τα σημαντικότερα μνημεία της βυζαντινής τέχνης. Η μονή είναι αφιερωμένη στον θαυματουργό Όσιο Λουκά. Αξίζει επίσης να αναφερθεί πως το μοναστήρι έχει δύο μεγάλες εκκλησίες, το ναό της Παναγίας και το Καθολικό. Το χαρακτηριστικό του μοναστηριού αυτού που το κάνει τόσο\nιδιαίτερο είναι κυρίως λόγω των ψηφιδωτών του. Η αρχιτεκτονική του κτιρίου εντυπωσιάζει ,είναι σταυροειδής οκταγωνικός, με τρούλο και έχει επενδυθεί με μαρμάρινες κολώνες. Στο συγκεκριμένο ναό μπορεί κανείς να θαυμάσει τα ψηφιδωτά του 11ου αιώνα που κοσμούν την οροφή και χάρη στην τεχνοτροπία τους παραπέμπουν τους ειδικούς να ονομάσουν το ναό <<μικρή >> Αγία Σοφία. Τέλος, στην κορυφή του λόφου της μονής βρίσκεται κάστρο, χτισμένο στη θέση παλαιότερης οχύρωσης.\nΑγκαλλίου Μελίνα, μαθήτρια Β1τμήματος 5ου ΓΕΛ Τρικάλων\nΤΙΤΛΟΣ:Ο ΣΩΚΡΑΤΗΣ ΣΤΗ ΦΥΛΑΚΗ ΕΝΩ ΠΙΝΕΙ ΤΟ ΚΩΝΕΙΟ\nΣτην παρόν εικόνα έχουμε μια αξιόλογη «αντιγραφή» των γεγονότων όπου ο Σωκράτης είναι στην φυλακή. Αρχικά θα αναφερθώ στον φιλόσοφο Σωκράτη. O Σωκράτης ήταν Έλληνας Αθηναίος φιλόσοφος, μία από τις σημαντικότερες φυσιογνωμίες του ελληνικού και παγκόσμιου πνεύματος και πολιτισμού και ένας από τους ιδρυτές της Δυτικής φιλοσοφίας. Ήταν γιος του Σωφρονίσκου και της Φαιναρέτης από το δήμο της Αλωπεκής, της Αντιοχίδος φυλής. Στα 17 του χρόνια γνώρισε το φιλόσοφο Αρχέλαο, που του μετέδωσε το πάθος για τη φιλοσοφία και τον έπεισε να αφιερωθεί σ’ αυτήν. Το 399 π.Χ ο Σωκράτης ήπιε το κώνειο, έχοντας καταδικαστεί σε θάνατο από το Δικαστήριο της Ηλιαίας, που αποτελούνταν από 500 Αθηναίους πολίτες, με τις κατηγορίες της αμφισβήτησης και ασέβειας των θεών και τη διαφθορά των νέων της πόλης της Αθήνας. Απέφευγε την εμπλοκή στην πολιτική και προτιμούσε να πορεύεται τη δική του ανεξάρτητη πορεία. Μόνη εξαίρεση, όταν η πατρίδα τον καλούσε. Έτσι έλαβε μέρος σε τρεις εκστρατείες στη διάρκεια του Πελοποννησιακού πολέμου, στην πολιορκία της Ποτίδαιας, στο Δήλιο της Βοιωτίας το 424π.Χ. Το 399 π.Χ. διατυπώθηκε εναντίον του κατηγορία για ασέβεια προς τους θεούς και για διαφθορά των νέων. Ο φιλόσοφος καταδικάστηκε, με βάση την κατηγορία, σε θάνατο.\nΣτην παρακάτω εικόνα έχουμε την φυλακή η οποία είναι σκοτεινή και τους φυλακισμένους οι οποίοι είναι εξαθλιωμένοι ταλαιπωρημένοι και γενικά επικρατεί μια πολύ άθλια κατάσταση. Μέσα στην φυλακή απεικονίζεται ο φιλόσοφος Σωκράτης, ο οποίος είναι έτοιμος να πιει το κώνειο. Οι φυλακισμένοι δίπλα του μένουν άφωνοι με την κατάσταση αυτή και κάποιοι αντιδρούν με το να τον σταματήσουν. Επιπρόσθετα υπάρχουν και κάποιοι νεκροί φυλακισμένοι και δυο φρουροί στο βάθος της εικόνας μας. Επίσης η φυλακή έχει ένα παράθυρο από το οποίο μπαίνει το λιγοστό φως.\nΓενικότερα στη διάρκεια της δίκης ο Σωκράτης έδειξε θάρρος και ο φόβος δεν κατάφερε να τον βγάλει από τη θεϊκή του αταραξία. Μετά την καταδίκη του παρέμεινε στο δεσμωτήριο 30 μέρες, γιατί ο νόμος απαγόρευε την εκτέλεση της θανατικής ποινής πριν από την επιστροφή του ιερού πλοίου από τις γιορτές της Δήλου. Από τον διάλογο του Πλάτωνα «Κρίτων» μαθαίνουμε ότι ο Σωκράτης θα μπορούσε να σωθεί, αν ήθελε, αφού οι φίλοι του είχαν τη δυνατότητα να τον βοηθήσουν να αποδράσει.\nΔημήτρης Κερασοβίτης, μαθητής Β1 τμήματος 5ου ΓΕΛ Τρικάλων\nΗ γέφυρα του Κουίνσμπορο.\nΕίναι έργο του Έντουαρτ Χόπερ, ο οποίος γεννήθηκε το 1882 στο Νιακ της Νέας Υόρκης και πέθανε το 1967. Υπήρξε ένας από τους κυριότερους εκπροσώπους του ρεαλισμού στην αμερικανική τέχνη του μεσοπολέμου. Από το 1900 εγκαταστάθηκε οριστικά στη Νέα Υόρκη όπου αρχικά είχε πάει για σπουδές, ζώντας την καθημερινότητα της μεγαλύτερης μητρόπολης των Η.Π.Α.\nΣτον παραπάνω πίνακα ζωγραφικής βλέπουμε ένα έργο που φιλοτεχνήθηκε το 1913. Στη γέφυρα αυτή βλέπουμε την ολοκληρωμένη απεικόνιση της δύναμης που κατέχει ένα «τεχνολογικό μνημείο». Στο έργο αυτό ο ζωγράφος αναζητά την ισορροπία μεταξύ τεχνολογικής προόδου και του βασιλείου των αναμνήσεων και της φύσης.\nΦιλοσοφικά αν αναλύσουμε το έργο θα διακρίνουμε πολλά ενδιαφέροντα πράγματα. Πρώτα απ’ όλα, βλέπουμε μια γέφυρα. Η γέφυρα είναι σύμβολο σύνδεσης δύο πόλεων ή χωρών.. Δεύτερον, θα μπορούσε να είναι ένα μέσω επικοινωνίας, σύνδεσης ή μεταφοράς παντοειδών υλικών και πνευματικών αγαθών, πραγμάτων, προϊόντων, απόψεων, ιδεών. Ακόμα θα μπορούσε να υπάρχει εκεί ώστε να μπορούν οι άνθρωποι να μετακινούνται από τη μια μεριά στην άλλη, διότι ανάμεσα υπάρχει ένα ποτάμι ή θάλασσα. Θα μπορούσε επίσης να είναι ένωση δύο πολιτισμών. Επίσης βλέπουμε κάτω από την γέφυρα σπίτια, άρα θα μπορούσε να είναι ένας διαχωρισμός, συμβολικά, ανάμεσα σε φτωχούς και πλούσιους.\nΗ γέφυρα που βλέπουμε είναι ένα έργο τέχνης, ένας πίνακας ζωγραφικής ενός αξιόλογου καλλιτέχνη που με τα έργα του ξεπέρασε τα έργα ενός εξίσου αξιόλογου καλλιτέχνη, του Πικάσο.\nΠαρόλα αυτά ή και για όλα αυτά, η γέφυρα είναι ένα έργο τέχνης από μόνη της. Για να δημιουργηθεί και να κατασκευαστεί χρειάζεται πολύ δημιουργικότητα, φαντασία, να είσαι ειδικός πάνω σε αυτό… και το κυριότερο, για να χτιστεί, χρειάζεται ένα είδος τέχνης.\nΕπίσης αυτό που βλέπουμε μας παραπέμπει σε κάτι πολύ ήρεμο, μια γέφυρα που μπορεί για λίγο να μας πάρει μακριά από τα προβλήματά μας, ένας κόσμος που βρίσκεται κάτω από αυτή, τα χρώματα που υπάρχουν προσφέρουν επίσης κάτι μαγευτικό, είναι όλα ανοιχτόχρωμα και ήρεμα. Ακόμα θα μπορούσε να είναι η ευκαιρία για γνωριμία ενός καινούργιου κόσμου… Μια ευκαιρία να ξεπεράσουμε τα όρια και τα στερεότυπα. Τους δισταγμούς και τις προκαταλήψεις ανάμεσα σε ανθρώπους κατώτερης τάξης ή «εγκλωβισμένους» σε ένα δικό τους σίγουρο κόσμο. . χωρίς καινούργια πράγματα… γιατί χωρίς να γεμίζουμε από εμπειρίες και γνώσεις ζωής γινόμαστε φτωχότεροι.\nΤέλος θεωρώ ότι η φιλοσοφία υπάρχει παντού ακόμα και στο πιο μικρό έως και στο πιο μεγάλο πράγμα. Η φιλοσοφική έννοια των πραγμάτων, στην προκειμένη περίπτωση αυτής της γέφυρας, μας παραπέμπει σε ένα βαθύ νόημα ενός πίνακα ζωγραφικής. Που με την πρώτη ματιά ίσως να μην σκεφτόμασταν τίποτα από τα παραπάνω..\nΒασδέκη Δέσποινα, μαθήτρια Β1 τμήματος 5ου ΓΕΛ Τρικάλων


Fractions on a number line | edupad\nΔιάταξη κλασμάτων σε αριθμογραμμή\nΜία απλή εφαρμογή για τα μαθηματικά της Ε ´ και Στ ´ Δημοτικού όπου ο μαθητής καλείται να τοποθετήσει πάνω στον θετικό ημιάξονα των αριθμών κλάσματα, προσδιορίζοντας την τιμή τους σε σχέση με τους υπόλοιπους αριθμούς. Με αυτόν τον τρόπο κατανοεί ότι το κλάσμα είναι μία διαίρεση και εξασκείται πάνω σε αυτήν. Επίσης μαθαίνει να εκτιμά και να διατάσσει με γρήγορους τρόπους το κλάσμα σε σχέση με άλλους αριθμούς (ακέραιους και δεκαδικούς). Ανάλογα με την μέθοδο που χρησιμοποιεί, μπορεί επίσης να εξασκηθεί στα ισοδύναμα κλάσματα και στους μεικτούς αριθμούς.\nΕίναι ιδιαίτερα απλή στη χρήση\nΤο αποτέλεσμα προσδιορίζεται από την εφαρμογή σχηματικά στον άξονα των αριθμών ενώ θα έπρεπε να δίνεται και αριθμητικά.


Γκαλινάρι και Χάκετ οδηγούν την Ιταλία - Ιταλία - SPORT 24\nΓκαλινάρι και Χάκετ οδηγούν την Ιταλία\nΕπιμέλεια: Αλέξανδρος Τρίγκας Δημοσίευση: 30 Ιουν. 2016 22:50\nΗ Ιταλία επιβλήθηκε του Πουέρτο Ρίκο (83-70) σε φιλικό παιχνίδι που διεξήχθη στη γειτονική χώρα, λίγες ημέρες πριν την έναρξη των τριών Προολυμπιακών τουρνουά.\nΚαλό βαθμό πήρε η Ιταλία στο τελευταίο της φιλικό παιχνίδι, πριν την έναρξη του Προολυμπιακού που θα διοργανώσει η ίδια. Η ομάδα του Έτορε Μεσίνα υποδέχθηκε το Πουέρτο Ρίκο, του οποίου επιβλήθηκε με σχετική άνεση (83-70), κυρίως χάρη στη δράση τριών παικτών.\nΟ λόγος για τους Λουίτζι Ντατόμε (11π.), Ντανίλο Γκαλινάρι (18π.) και Ντάνιελ Χάκετ (10π., 7ασ.), οι οποίοι ξεχώρισαν επιθετικά, αποτελώντας τον βασικότερο λόγο για τον οποίο η "σκουάντρα ατζούρα" έλεγξε πλήρως τον ρυθμό από το πρώτο μέχρι το τελευταίο λεπτό. Τι κι αν ο Κάρλος Αρόγιο (12π., 10ασ.) πάλευε για να ανατρέψει τα δεδομένα; Η "Αγία Τριάδα" των Ιταλών έκανε αυτό που έπρεπε, διατηρώντας την μπροστά στο σκορ μέχρι το φινάλε της αναμέτρησης.\nΓια την ιστορία, ο γκαρντ του Ολυμπιακού είχε 10 πόντους με 1/2 δίποντα, 1/2 τρίποντα και 5/8 βολές, 1 ριμπάουντ, 7 ασίστ, 1 κλέψιμο και 4 λάθη σε 30'21'' παρουσίας στο παρκέ.\nΘυμίζουμε πως η Ιταλία είναι μία από τις αντιπάλους της Εθνικής ομάδας στον δρόμο για τους Ολυμπιακούς Αγώνες του Ρίο, μαζί με το Μεξικό, το Ιράν, την Κροατία και την Τυνησία. Από την άλλη, το Πουέρτο Ρίκο συμμετέχει στο Προολυμπιακό του Βελιγραδίου, έχοντας απέναντί του τη Σερβία, την Αγκόλα, την Ιαπωνία, την Τσεχία και τη Λετονία.\nΤα δεκάλεπτα: 21-16, 40-29, 64-47, 83-70.\nΙΤΑΛΙΑ (Μεσίνα): Μπαρνιάνι 9, Ντατόμε 11 (3), Γκαλινάρι 18 (1), Τζεντίλε 8, Χάκετ 10 (1), Αμπάς, Αραντόρι 9 (1), Τσέρβι 2, Τσιντσιαρίνι 3, Κουζίν 3, Ντέλα Βάλε, Μέλι 6 (1), Πασκόλο, Ποέτα 2, Τόνουτ.\nΠΟΥΕΡΤΟ ΡΙΚΟ (Κασιάνο): Μπαρέα 12 (2), Βασαλό 11 (2), Μπάλκμαν 8, Χουέρτας 3 (1), Ράμος 7, Κλεμέντε 3, Ντίαθ Γκ. 2, Αρόγιο 12 (10 ασ.), Ντίαθ Χ. 7, Σάντσεθ 3 (1), Γκαλίντο, Χόλαντ 2.


INTRAVELREPORT: ΕΟΤ: Πρόγραμμα συνδιαφήμισης με tοur operators της Τουρκίας\nΠρόκειται για έναν από τους δύο μεγαλύτερους tour operators της Τουρκίας. Οργανώνει πακέτα σε 87 χώρες του κόσμου και έχει 46 υποκαταστήματα σε όλη την Τουρκία.Χρησιμοποιεί κάθε χρόνο 2.000.000 ευρώ για διαφημιστική καμπάνια offline και 1.000.000 ευρώ για digital καμπάνια καθιστώντας τον συγκεκριμένο Τ.Ο ως τον καθοδηγητή γνώμης στον εν λόγω τομέα.\nonline- Digital Media Plan:\n-GDN banner display στην Google Display Network-Διαφημιστικό βίντεο στο Youtube-Social Media (Facebook, Instagram, Twitter ) Posts.\n-Εβδομαδιαία προβολή προωθητικών spots στο μετρό της Κωνσταντινούπολης, στα ferries (καράβια), speedboats και συμβατικά πλοία της γραμμής που συνδέουν την Ευρωπαϊκή με την Ασιατική πλευρά της Κωνσταντινούπολης στον Βόσπορο καθώς και στο Metro Bus\n.-Σινεμά: Σποτ 30 δευτερολέπτων σε επιλεγμένες κινηματογραφικές αίθουσες metropol.\nΑποτελεί τον μεγαλύτερο tour operator της Τουρκίας. Έχει το 62% market share μεταξύ των δέκα μεγαλύτερων tour operators που πραγματοποιούν οργανωμένα πακέτα διακοπών.\nΚαλύπτει με πολλαπλά πακέτα 60 προορισμούς στην Τουρκία και περίπου 40 προορισμούς στο εξωτερικό. Το 2016 διαχειρίστηκε πακέτα που αφορούσαν 1.500.000 τουρίστες.\nΔιαθέτει δικά του κρουαζιερόπλοια και αποτελεί αντιπρόσωπο των μεγαλύτερων εταιρειών κρουαζιέρας στην Τουρκία όπως Norwegian Cruise Line, Carnival Cruise, Disney Cruise, Costa Cruise, Silver Sea, Uniworld.\nΕπίσης, έχει στην ιδιοκτησία της την αεροπορική εταιρεία Atlas Global.\nΕπιπρόσθετα, διαχειρίζεται μεγάλες ξενοδοχειακές μονάδες στην Τουρκία.\nTo πρόγραμμα με τον tour operator έχει ως εξής:Offline- Έντυπες καταχωρήσεις στις μεγαλύτερες σε κυκλοφορία εφημερίδες της Τουρκίας , ήτοι HURRIET, SABAH, SOZCU, MILLIYET , έως τις 8 Αυγούστου.\nΤο δίκτυο των πρακτορείων του tour operator επεκτείνεται σε όλη την Τουρκία και απευθύνεται σε μεσαία και υψηλά εισοδηματικά στρώματα με κύριο κίνητρο διακοπών την αναψυχή και την πολυτέλεια.\nΠροσφέρει επιλογές στα ελληνικά νησιά, την Αθήνα και τη Θεσσαλονίκη. Διαθέτει 800 σημεία πώλησης και 150 αποκλειστικά γραφεία franchise.\nTo ποσοστό ετήσιας αύξησης του κύκλου εργασιών τους το 2017 ανήλθε σε 45%. Το 2017 έστειλε περίπου 31.200 Τούρκους τουρίστες και φέτος στοχεύει σε μια αύξηση της τάξης του 60%.\n-Προβολή φίλμ σε Youtube and Social Media-Προβολή θεματικών βίντεο (γαστρονομία, πολιτιστικός τουρισμός, τουρισμός ευεξίας) στα κανάλια του Jolly.\n-Διαφημιστικά banners στο Υοutube.-Διαφημιστικές καταχωρήσεις στα Social Media Jolly ToursΟutdoor


Atari 520 / 1040 STf / STfm ⋆ Retrocity\nAtari 520 / 1040 STf / STfm\nAtari 520 / 1040 STf / STfm3 Αύγουστος,2018ScorpioGr\nΤα Atari 520 – Atari 1040 STf ήταν οι άμεσοι διάδοχοι των Atari 260 ST και Atari 520 ST. Στην πραγματικότητα, είχαν τα ίδια τεχνικά χαρακτηριστικά εκτός από την ενσωματωμένη μονάδα δισκέτας (εξ ου.και το f του STf).\nΜε τον 1040ST, η Atari πέτυχε να κατασκευάσει τον πρώτο προσωπικό και οικιακό υπολογιστή με στάνταρ μνήμη RAM, 1 ΜΒ. Ταυτόχρονα όμως ήταν ο πλέον φθηνός με αυτό το μέγεθος μνήμης, ενώ έως τον Μάρτιο του 1986, μετά από γενναία μείωση τις τιμής του, ο 1040ST έγινε ο πρώτος υπολογιστής με 1ΜΒ μνήμη που κόστιζε λιγότερο από 1.000 δολάρια. Παρόλες τις σημαντικές εξελίξεις, μέσα στο εξάμηνο από την πρώτη κυκλοφορία του Atari ST και ενώ έχει παρουσιαστεί και η Amiga στο αντίπαλο στρατόπεδο, ούτε ο 1040ST διέθετε Blitter.\nΚατά τ’ άλλα, ο 1040ST ήταν πρακτικά ένας 520ST με διπλάσια μνήμη. Προσφερόταν κι αυτός με δύο τύπους μόνιτορ που υποστήριζαν διαφορετικές αναλύσεις (έως 640×200 pixels το έγχρωμο και στάνταρ 640×400 pixels το μονόχρωμο). Επίσης συνοδευόταν από το συνδυασμό λειτουργικού συστήματος TOS με γραφικό περιβάλλον GEM, στα πρότυπα του Macintosh. Ένα από τα πιο σημαντικά στοιχεία του εξοπλισμού του, που καθόρισε και το χαρακτήρα του, όπως και στους υπόλοιπους ST, ήταν η ύπαρξη MIDI.\nΥπήρχε επίσης ένα μοντέλο STfM με ενσωματωμένη δισκέτα (f) και διαμορφωτή RF (M).\nΤο Atari 520 STFM υπάρχει στη συλλογή μας, μπορείτε να δείτε κάνοντας κλικ >>εδώ<<


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Τίποτε από αυτά δεν έπαιξε ρόλο στην κρίση του λαού\nΓΑΠ : "Παρέλαβα Κράτος διεθνῶς αναγνωρισμένο και θα παραδώσω ????????"\nΜέχρι στιγμής δεν έχουμε επισήμως πληροφορηθεί ποια η σκοπιμότητα της συμμετοχής του πρωθυπουργού Γ. Παπανδρέου στη Σύνοδο των Τούρκων πρέσβεων στον Ερζερούμ. Προφανώς, η παρουσία του εκεί δεν αποτελεί τμήμα της μυστικής διπλωματίας και επομένως (και στο πλαίσιο της «επιχείρησης διαύγεια» που υποτίθεται ότι έχει εγκαινιασθεί στη χώρα), είχαμε το δικαίωμα να γνωρίζουμε εκ των προτέρων με τι επιχειρήματα πηγαίνει η Ελλάδα σε μια διάσκεψη με θέμα «Η τουρκική οπτική για την παγκόσμια και την περιφερειακή τάξη, μια διπλωματία με όραμα».\nΥπάρχει τίποτε το καινούργιο που περιμένουμε να πληροφορηθούμε γύρω από την περίφημη «τουρκική οπτική»; Όχι, βέβαια. Όλα είναι γνωστά: Casus belli, καμιά συζήτηση για αποχώρηση των τουρκικών στρατευμάτων από την Κύπρο, αμφισβήτηση του ελληνικού εναέριου χώρου στο Αιγαίο, γκρίζες ζώνες και «αμφισβητούμενα» νησιά, παραβάσεις και παραβιάσεις.\nΥπάρχει έστω και η παραμικρή πιθανότητα να υπάρξει κάποια πρόοδος σε κάποιο από αυτά τα θέματα; Καμία. Οι τουρκικές υπερπτήσεις πάνω από το Αγαθονήσι, το Φαρμακονήσι και άλλα νησιά συνεχίστηκαν σ’ όλη τη διάρκεια των εορτών και έφθασαν – όπως άλλωστε κάθε χρόνο – και στα Θεοφάνεια.\nΜήπως ο κ. Παπανδρέου πήγε στο (ποτισμένο με αίμα ελληνικό και τόπο εξορίας) Ερζερούμ για να καλέσει την Τουρκία να αναστείλει το πρόγραμμα κατασκευής δύο πυρηνικών σταθμών – στο Ακούγιου και στην Σινώπη;\nΈχει ακουστεί κουβέντα γι’ αυτό στην Ελλάδα; Και, όμως, το Ακούγιου είναι σεισμογενής περιοχή και η χώρα μας κινδυνεύει άμεσα από την λειτουργία ενός πυρηνικού σταθμού εκεί.\nΔεν πρόκειται για κινδυνολογία. Είναι η πραγματικότητα. Υπάρχει θέμα ασφαλείας. Και δεν ασχολείται κανείς! Όλοι αυτοί οι λαλίστατοι, ρουσφετολόγοι και ανίκανοι πολιτικοί της Ελλάδας δεν έχουν θέσει ποτέ ένα σοβαρό θέμα ουσίας για να το συζητήσουμε και να το λύσουμε.\nΦυσικά, στα χάλια που μας έφεραν θεωρείται πλέον πολυτέλεια να ασχολούμεθα με θέματα αμφισβήτησης των εθνικών κυριαρχικών δικαιωμάτων μας και της προστασίας της ζωής μας και του περιβάλλοντος.\nΈτσι κι’ αλλιώς, η χώρα έχει χάσει την εθνική της κυριαρχία. Και αντί ο κ. Παπανδρέου να καθίσει κάτω και να βρει μια λύση στα προβλήματα που προεκλογικά υποσχέθηκε να λύσει και μετεκλογικά φρόντισε να διογκώσει, βρήκε τώρα να τρέχει στο Ερζερούμ να κουβεντιάζει με τους Τούρκους πρεσβευτές.\nΗ ανεύθυνη αυτή συμπεριφορά αναγκαστικά μας βάζει σε σκέψεις. Έκανε ολόκληρη φασαρία στο εξωτερικό περί διεφθαρμένης Ελλάδας και επικείμενης κατάρρευσης και τελικά κατάφερε να οδηγήσει την ευρωζώνη στο χείλος της καταστροφής. Και ζητάει τώρα, με ένα απύθμενο θράσος, να λύσει η Ευρώπη τα δικά της προβλήματα!\nΤο ίδιο το παρελθόν του ως υπουργού των Εξωτερικών μας βάζει επίσης σε σκέψεις. Θα αναφερθώ σε μερικά μόνο παραδείγματα:\nΣτις 21 Σεπτεμβρίου 1999, ο κ. Παπανδρέου είχε πει σε συνέντευξή του στην «Μιλλιέτ»:\n«Η θέση σας είναι στην Ευρώπη. Θα ήταν πολύ θετική χειρονομία αν η Τουρκία δήλωνε ότι καθώς προχωρά στο δρόμο προς την Ευρώπη, θα ασχοληθεί με τα προβλήματα αυτά. Οι σκανδιναβικές και κάποιες άλλες χώρες θέτουν θέμα κινήσεων στον τομέα του εκδημοκρατισμού και εκσυγχρονισμού. Πιστεύω όμως ότι αυτό δεν πρέπει να προκαλέσει μεγάλες τριβές. Εμείς αναλάβαμε τις πρωτοβουλίες μας σχετικά με την Τουρκία, ως μονομερή χειρονομία, για να δείξουμε τις καλές μας προθέσεις και χωρίς να περιμένουμε κάποια χειρονομία ή αντάλλαγμα. Για Αιγαίο, Κύπρο: Αναμφισβήτητα κανείς δεν πρέπει να έχει αξιώσεις επί ξένων εδαφών. Για χώρες όμως που συνεργάζονται στο πλαίσιο της παγκοσμιοποίησης, δεν μπορεί να είναι τόσο σημαντικά τα προβλήματα που δημιουργούν τα σύνορα και οι θάλασσες».\nΚαταλάβατε; Έλεγε πως τα θέματα εκδημοκρατισμού δεν μπορούν να προκαλέσουν μεγάλες τριβές. Μιλούσε για μονομερή χειρονομία, την ώρα που η Τουρκία ακόμη και πρόσφατα, δια στόματος Νταβούτογλου, διακηρύσσει ότι «δεν κάνει μονομερείς κινήσεις». Και κυρίως, μας έλεγε πως «όλα αυτά» (δηλαδή οι αξιώσεις επί ξένων εδαφών), λύνονται στο πλαίσιο της παγκοσμιοποίησης, καθώς δεν είναι τόσο σημαντικά τα προβλήματα που δημιουργούν τα σύνορα και οι θάλασσες.\nΥπάρχει κανένα πρόβλημα επί όλων αυτών; Όχι βέβαια. Ο κ. Παπανδρέου πάντως, δεν έχει. Αν είχε, δεν θα τον είχαν ψηφίσει για πρωθυπουργό.\nΚαι καθώς φαίνεται, δεν έπαιξαν ρόλο και άλλα πράγματα. Ότι, για παράδειγμα, το 2002 δέχθηκε να μετονομαστεί το κείμενο της Άγκυρας για τον ευρωστρατό σε κείμενο των Βρυξελλών και να περάσει αυτούσιο, με αποτέλεσμα να εξαιρεθούν Κύπρος και Αιγαίο από την ευρωάμυνα. Και ότι, το 2003, δέχθηκε την μετονομασία των «Στενών» (Δαρδανέλια, Θάλασσα του Μαρμαρά, Βόσπορος) σε… «Τουρκικά Στενά», για να… μην ακυρωθεί, όπως είπε, το πρόγραμμα των συμμαχικών ναυτικών δυνάμεων στη Μαύρη Θάλασσα! Την κατάργηση της κατοχυρωμένης με την Συνθήκη του Μοντρέ, την είχε αποκαλέσει «γεωγραφική αποσαφήνιση»!\nΈτσι, κι’ αλλιώς όλα αυτά ο πρωθυπουργός τα αποκαλούσε «ψυχώσεις». Γι’ αυτό και με μεγάλη άνεση είχε πει σε συνέντευξή του (Νέα, 18 Νοεμβρίου 2002): «Η ισορροπία μπορεί να ανατραπεί με ένα μικρό γεγονός. Όπως κινδύνευσε να γίνει με την υπόθεση του χωριού στην πράσινη γραμμή ή την ιστορία του Σολωμού και της σημαίας»!\nΗ «υπόθεση του χωριού» ήταν η προώθηση των Τούρκων στα Στροβίλια. Και η «ιστορία του Σολωμού και της σημαίας», ήταν η εν ψυχρώ δολοφονία του σκαρφαλωμένου με το τσιγάρο στο στόμα Σολωμού Σολωμού στον ιστό της σημαίας. Άμα είσαι αντικαπνιστής…\nΥπάρχει κανένα πρόβλημα; Όχι βέβαια. Όπως δεν έτρεξε και τίποτε όταν τον Μάιο του 2003 διεκόπη η αεροναυτική άσκηση «Τρίαινα» λόγω εμφάνισης οπλισμένων τουρκικών αεροσκαφών και για να μην συμβεί κάποιο σοβαρό ατύχημα. Δυο μέρες μετά, οι τότε υπουργοί των Εξωτερικών Παπανδρέου και Γκιουλ συναντήθηκαν στην Κρήτη και ο δεύτερος δήλωνε… άγνοια για το παραλίγο θερμό επεισόδιο στο Αιγαίο!\nΌλα τα παραπάνω (και πολλά άλλα) δεν έπαιξαν κανέναν ρόλο στην κρίση του λαού. Όχι επειδή ο λαός είναι αδιάφορος, αλλά κυρίως επειδή δεν προβλήθηκαν όσο έπρεπε.\nΣήμερα, όμως, το τοπίο είναι διαφορετικό. Η Ελλάδα έχει ουσιαστικά πτωχεύσει. Και μαζί μ’ αυτήν και ο λαός της. Και κάτω από έκτακτες συνθήκες όπως οι σημερινές, μπορεί να συμβούν και έκτακτα γεγονότα. Ας το λάβουν υπόψη τους όσοι εξακολουθούν να συμπεριφέρονται όπως τον καιρό που εκμαύλιζαν τον λαό με δανεικά, με ρουσφέτια και με διορισμούς.\nΔεν έχουν περάσει πολλά χρόνια από το Γουδί και η Ιστορία έχει την κακή συνήθεια να επαναλαμβάνεται…\nτης κας Σοφία Βούλτεψη\nΕτικέτες ΕΛΛΑΣ, ΣΧΟΛΙΑ, ΤΟΥΡΚΙΑ


A Bola: «Ο Ολυμπιακός πρόσφερε Καραμάνο για τον Μάρτινς» | Documento\nΔιαβάζετε: A BOLA: «Ο ΟΛΥΜΠΙΑΚΟΣ ΠΡΟΣΦΕΡΕ ΚΑΡΑΜΑΝΟ ΓΙΑ ΤΟΝ ΜΑΡΤΙΝΣ»\nΣτο κυνήγι του Πορτογάλου τεχνικού\nA Bola: «Ο Ολυμπιακός πρόσφερε Καραμάνο για τον Μάρτινς»\n2.06.2017 | 21:11\nΛίστα με ποδοσφαιριστές προκειμένου να επιλέξει, στην κορυφή της οποίας βρίσκεται ο Τάσος Καραμάνος, προσφέρει ο Ολυμπιακός στην Γκιμαράες, προκειμένου να «ελευθερώσει» τον Πέδρο Μάρτινς για τον πάγκο του!\nΑυτό αναφέρει η ιστοσελίδα της A Bola, σημειώνοντας την νέα εξέλιξη που υπάρχει στο σήριαλ του Πορτογάλου προπονητή με τον πρωταθλητή Ελλάδας.\n«Υπάρχει ένα νέο στοιχείο στις διαπραγματεύσεις που γίνονται μεταξύ Γκιμαράες και του Ολυμπιακού, σε μια προσπάθεια να «ξεκλειδώσει» τον Πέδρο Μάρτινς», αναφέρει η πορτογαλική εφημερίδα. «Ο Ολυμπιακός έθεσε στο τραπέζι των διαπραγματεύσεων με την Γκιμαράες μία λίστα με ποδοσφαιριστές που θα μπορούσαν να δοθούν, με τον Τάσο Καραμάνο να βρίσκεται στην κορυφή της. Ο Ελληνας επιθετικός που αγωνίστηκε την τελευταία σεζόν με την Φεϊρένσε, ως δανεικός από την ελληνική ομάδα. Ο 26χρονος επιθετικός, αγωνίστηκε σε 32 αναμετρήσεις, σκοράροντας έξι γκολ».\nΗ Ναντ θέλει Μάρτινς ή Περέιρα για διάδοχο του Κονσεισάο, απορρίφθηκε ο Μπέντο\nΠάντως ο Ολυμπιακός φέρεται να συναντά ένα ακόμα εμπόδιο στην προσπάθεια να πάρει στον πάγκο του τον Πέδρο Μάρτινς. Όπως σημειώνει η ιστοσελίδα της L? Equipe, η Ναντ αναζητά προπονητή από την Πορτογαλία, προκειμένου να αντικαταστήσει τον Σέρζιο Κονσεϊσάο. H γαλλική ομάδα, ήδη ετοιμάζεται για την αποχώρηση του πρώην παίκτη και παράγοντα του ΠΑΟΚ για την Πόρτο, αναζητώντας την διάδοχη κατάσταση. Η L'Equipe, υπογραμμίζει ότι απορρίφθηκε η περίπτωση του πρώην προπονητή του Ολυμπιακού Πάουλο Μπέντο, αλλά εξετάζει εκείνες του Πέδρο Μάρτινς της Γκιμαράες και του Βίτορ Περέιρα, επίσης πρώην του Ολυμπιακού, που δεν κατάφερε να κρατήσει στην δεύτερη κατηγορία την Μόναχο 1860.


ΣπίτιΠόροςΠαίξτε Blu-rayΑναπαραγωγή Blu-ray σε DVD Player\nΜπορούν οι συσκευές αναπαραγωγής DVD να παίξουν Blu-ray;\nΟχι. Σε γενικές γραμμές, μια κανονική συσκευή αναπαραγωγής DVD δεν μπορεί να αναπαράγει αρχεία Blu-ray.\nΤο Blu-ray θα αναπαράγεται μόνο σε συγκεκριμένες μονάδες δίσκου και συσκευές αναπαραγωγής Blu-ray και δεν μπορεί να διαβαστεί σε DVD player για κάποιους λόγους.\nΩστόσο, ορισμένα προγράμματα αναπαραγωγής DVD ενσωματώνονται στην αναπαραγωγή Blu-ray και μπορείτε να κάνετε τέτοιες συσκευές αναπαραγωγής DVD να αναπαράγουν δίσκους Blu-ray.\nΑυτό θα μοιραστούμε σε αυτήν την ανάρτηση, τους λόγους για τους οποίους οι συσκευές αναπαραγωγής DVD δεν μπορούν να αναπαράγουν αρχεία Blu-ray και πώς να αναπαράγουν ταινίες Blu-ray σε συμβατές συσκευές.\nΜέρος 1. Γιατί δεν παίζει DVD Player Blu-ray Disc\nΜέρος 2. Ποιες συσκευές μπορούν να εκτελέσουν δίσκους Blu-ray;\nΜέρος 3. Πώς να παίξετε Blu-ray και DVD σε ένα πρόγραμμα αναπαραγωγής\nΜέρος 4. Συχνές ερωτήσεις για την αναπαραγωγή Blu-ray σε συσκευή αναπαραγωγής DVD\nΟι λόγοι για τους οποίους η αναπαραγωγή DVD δεν παίζει δίσκους Blu-ray συνοψίζονται ως εξής:\nΈνας δίσκος Blu-ray είναι ενσωματωμένος με περισσότερες πληροφορίες βίντεο και ήχου από ότι έχει σχεδιαστεί για ανάγνωση από ένα DVD player.\nΟι δίσκοι Blu-ray αποθηκεύουν βίντεο HD 1080p και στερεοφωνικό ήχο surround, ο οποίος απαιτεί μεγάλη αποθήκευση, ο οποίος επιτυγχάνεται με μπλε κωδικοποιητή λέιζερ. Το μπλε λέιζερ χρειάζεται 5 φορές μεγαλύτερη αποθήκευση από ένα κόκκινο λέιζερ, το οποίο κωδικοποιείται σε ένα DVD player. Με αυτόν τον τρόπο, μια κανονική συσκευή αναπαραγωγής DVD δεν μπορεί να αναπαράγει αρχεία Blu-ray.\nΠερισσότερο διαφορές μεταξύ Blu-ray και DVD είναι εδώ.\nΓια την αναπαραγωγή αρχείων Blu-ray, θα χρειαστείτε ένα επαγγελματικό πρόγραμμα αναπαραγωγής Blu-ray. Ας προχωρήσουμε στο επόμενο μέρος για να ελέγξουμε ποιες συσκευές μπορούν να αναπαράγουν δίσκους Blu-ray.\nΕκτός από την επαγγελματική συσκευή αναπαραγωγής Blu-ray, ορισμένοι υπολογιστές και κονσόλες έρχονται με εγκατεστημένα προγράμματα οδήγησης Blu-ray. Sony Play Station 3, 4 και το Microsoft Xbox μπορούν να αναπαράγουν αρχεία Blu-ray απευθείας.\nΕκτός αυτού, υπάρχουν συσκευές με δυνατότητα Blu-ray που διατίθενται αυτή τη στιγμή από Panasonic, Sony, Sharp, Philips, Samsung, LG, Pioneer, Dell, HP, Toshiba και πολλές άλλες.\nΤα παρακάτω είναι μερικά δείγματα της συσκευής αναπαραγωγής Blu-ray και μπορείτε να τα βρείτε στο Διαδίκτυο.\nΕικόνα αναπαραγωγής Blu-ray Συσκευή αναπαραγωγής Blu-ray Τιμή αναπαραγωγής Blu-ray\nSamsung BD-J5100 / BD-JM51 Κυρτή συσκευή αναπαραγωγής Blu-ray $199.95\nΟι συσκευές αναπαραγωγής Blu-ray δεν είναι ακριβές αυτές τις μέρες, επομένως, εάν θέλετε να παίξετε ταινίες Blu-ray στο σπίτι σας, η αγορά ενός προγράμματος αναπαραγωγής Blu-ray είναι προσιτή. Ωστόσο, θα πρέπει να θεωρήσετε ότι θα λάβετε μια συσκευή αναπαραγωγής Blu-ray 4K, όταν θέλετε να αναπαράγετε δίσκο Blu-ray 4K.\nΣίγουρα, θα πρέπει να μετακινήσετε τη συσκευή αναπαραγωγής Blu-ray, όταν θέλετε να παρακολουθήσετε ταινίες Blu-ray στα άλλα δωμάτιά σας.\nΕίναι δυνατό να ανοίξετε ταινίες Blu-ray σε συσκευή αναπαραγωγής φωτός και κόστους;\nΝαί. Απλώς μεταβείτε στο επόμενο μέρος για να το πάρετε.\nΣε σύγκριση με το δαπανηρό και βαρύ Blu-ray player, το να αναζητάτε ένα ελαφρύ και φθηνό Blu-ray player είναι αυτό που θέλετε ακριβώς.\nΤο λογισμικό αναπαραγωγής Blu-ray είναι η λύση που χρειάζεστε.\nVidmore Player είναι ένα λογισμικό αναπαραγωγής DVD και Blu-ray. Μπορεί να αναπαράγει ταινίες Blu-ray από οποιαδήποτε περιοχή. Χωρίς μια περίπλοκη σύνδεση, μπορεί να αναπαράγει ταινίες Blu-ray ομαλά στον υπολογιστή σας. Αυτό που είναι σημαντικό, μπορεί να αναπαράγει ταινίες 4K Blu-ray εύκολα με την οθόνη 4K.\nΔείτε την ασυναγώνιστη οπτική ευκρίνεια της 4K Ultra HD Blu ray.\nΑναπαραγωγή σχεδόν οποιουδήποτε δίσκου (DVD και Blu-ray) σε πολλές μορφές αρχείων.\nΦιλική προς το χρήστη διεπαφή για χρήση χωρίς κόπο.\nΑναπαραγωγή αρχείων Blu-ray φορητά στον υπολογιστή και το Mac σας.\nΠριν ξεκινήσετε το σεμινάριο, πρέπει να κάνετε λήψη αυτού του λογισμικού αναπαραγωγής Blu-ray από τα παραπάνω κουμπιά λήψης.\nΒήμα 1. Εγκαταστήστε τη συσκευή αναπαραγωγής Blu-ray σε υπολογιστή / Mac\nΜετά τη λήψη αυτού του προγράμματος αναπαραγωγής Blu-ray στον υπολογιστή σας, ακολουθήστε τις οδηγίες στην οθόνη για να την εγκαταστήσετε και να την εκκινήσετε.\nΤοποθετήστε το δίσκο Blu-ray στην εσωτερική ή εξωτερική μονάδα δίσκου Blu-ray σε αυτόν τον υπολογιστή.\nΒήμα 2. Φόρτωση και αναπαραγωγή αρχείων Blu-ray\nΞεκινήστε το παράθυρο, κάντε κλικ στο Άνοιγμα δίσκου για να επιλέξετε το δίσκο Blu-ray, το φάκελο ή το αρχείο ISO.\nΣτη συνέχεια, αυτή η συσκευή αναπαραγωγής θα φορτώσει τα αρχεία Blu-ray. Αυτό που πρέπει να κάνετε είναι να διαλέξετε τα αγαπημένα σας κεφάλαια για να αρχίσετε να παρακολουθείτε.\nΟμοίως, για την αναπαραγωγή αρχείων DVD, απλά πρέπει να εισαγάγετε DVD ή να ανοίξετε το φάκελο DVD ή το αρχείο ISO σε αυτόν τον υπολογιστή.\nΑυτή η συσκευή αναπαραγωγής Blu-ray μπορεί να είναι η συσκευή αναπαραγωγής πολυμέσων όπως το VLC για να ανοίξετε τα δημοφιλή ψηφιακά αρχεία βίντεο και ήχου στον υπολογιστή απευθείας κάνοντας κλικ στο Ανοιγμα αρχείου κουμπί.\nΗ γραμμή εργαλείων στην κορυφή σάς παρέχει περισσότερο έλεγχο των ρυθμίσεων αναπαραγωγής όπως εμπρός, πίσω, μέγεθος παραθύρου αναπαραγωγής, κομμάτι ήχου, υπότιτλος κ.λπ.\nΟι συσκευές αναπαραγωγής Blu-ray καταργούνται σταδιακά;\nΟι καταναλωτές δεν αγοράζουν όσο το δυνατόν περισσότερους φυσικούς δίσκους και η Samsung διέκοψε την παραγωγή συσκευών αναπαραγωγής Blu-ray 4K στις ΗΠΑ σύμφωνα με το Forbes. Επομένως, το Blu-ray δεν είναι τόσο δημοφιλές όσο πριν, και μπορεί να πεθαίνει.\nΤο Blu-ray player παίζει DVD;\nΝαί. Μια κανονική συσκευή αναπαραγωγής Blu-ray μπορεί να ανοίξει αρχεία DVD.\nΜπορείτε να παίξετε 4k Blu-ray σε μια κανονική συσκευή αναπαραγωγής Blu-ray;\nΌχι. Για την αναπαραγωγή αρχείων 4K Blu-ray, θα χρειαστείτε την επαγγελματική συσκευή αναπαραγωγής Blu-ray 4K UHD.\nΓιατί η συσκευή αναπαραγωγής Blu-ray Sony δεν παίζει DVD;\nΥπάρχουν πολλοί λόγοι για την αποτυχία αναπαραγωγής DVD σε συσκευή αναπαραγωγής Blu-ray.\nΤο DVD είναι βρώμικο ή γρατσουνισμένο.\nΑνακριβής κωδικός περιοχής DVD.\nΛάθος διαμόρφωση του συστήματος οικιακού κινηματογράφου.\nΜια κανονική συσκευή αναπαραγωγής DVD δεν μπορεί να αναπαράγει δίσκους Blu-ray. Για να παίξετε ταινίες Blu-ray, χρειάζεστε ένα επαγγελματικό πρόγραμμα αναπαραγωγής Blu-ray. Υπάρχουν μερικά προγράμματα αναπαραγωγής Blu-ray υλικού από Sony, LG, Panasonic και άλλα. Ωστόσο, η τιμή δεν είναι προσιτή για όλους. Για να μεταφέρετε ένα ελαφρύ και φθηνό πρόγραμμα αναπαραγωγής Blu-ray, μπορείτε να δοκιμάσετε τη συσκευή αναπαραγωγής λογισμικού. Το Vidmore Blu-ray player είναι το καλύτερο Blu-ray player που υποστηρίζει αναπαραγωγή ταινιών 4K UHD και 1080p HD Blu-ray.\nΘα αγοράσετε ένα υλικό ή λογισμικό Blu-ray player;\nΈχετε κάποιο προτεινόμενο εύχρηστο Blu-ray player;